নতুন এই সুযোগ চালুর ফলে পিন্টারেস্টের সার্চবারে রূপচর্চাবিষয়ক প্রশ্ন লিখলেই ব্যবহারকারীদের ত্বক ও চেহারা অনুযায়ী বিভিন্ন পরামর্শ পাওয়া যাবে। ফলে চুলের স্টাইল থেকে শুরু করে কোন ধরনের মেকআপ প্রয়োজন তা জানা যাবে। এ বিষয়ে পিন্টারেস্ট কর্তৃপক্ষ জানিয়েছে, প্রতিদিন প্রায় ৭০ শতাংশ পিন্টারেস্ট ব্যবহারকারীই অনলাইনে রূপচর্চাবিষয়ক তথ্যের খোঁজ করেন। আর তাই ব্যবহারকারীদের প্রয়োজন অনুযায়ী তথ্য তুলে ধরতেই এ উদ্যোগ। রূপচর্চাবিষয়ক প্রশ্নগুলো সংগ্রহ করা হবে না বা সে অনুযায়ী কোনো বিজ্ঞাপনও দেখানো হবে না।